बॉलीवुड एक्ट्रेस का Twitter पर ऐलान- राक्षसों के वध के लिए शेर पर सवार हूं, हां मैं चौकीदार हूं...देखें Video  
चंडीगढ़ से बीजेपी सांसद हैं किरण खेर
Twitter पर पोस्ट किया वीडियो
विरोधियों को यूं दिया जवाब
लोकसभा चुनाव 2019 (Lok Sabha Election 2019) के मद्देनजर माहौल पूरी तरह से गर्माया हुआ है और प्रत्येक राजनैतिक पार्टी अपने हिसाब से प्रचार को अंजाम दे रही है. कांग्रेस पार्टी के प्रधानमंत्री नरेंद्र मोदी (PM Narendra Modi) को लेकर चलाए जा रहे 'चौकीदार चोर है' प्रचार अभियान का जवाब देते हुए बीजेपी ने 'मैं भी चौकीदार (Main Bhi Chowkidar)' प्रचार चलाया है. बीजेपी नेता और कार्यकर्ता सोशल मीडिया पर अपने नाम के आगे चौकीदार जोड़कर, पीएम मोदी के प्रति अपना समर्थन दिखा रहे हैं. अब बॉलीवुड एक्ट्रेस और चंडीगढ़ से बीजेपी सांसद किरण खेर (Kirron Kher) ने भी ट्विटर पर अपना नाम बदल दिया है और पीएम नरेंद्र मोदी (PM Narendra Modi) के समर्थन में ट्वीट किया है. किरण खेर (Kirron Kher) का ये ट्वीट खूब वायरल हो रहा है.
 
Main #Maa hu, #Behen hu, #Pyar hu. Par #rakshashon ke liye, #sher pe savaar hu. #MainBhiChowkidar hu. pic.twitter.com/IwxXBLdi1S
 
बीजेपी की प्रधानमंत्री नरेंद्र मोदी (PM Narendra Modi) से जुड़ी 'मैं भी चौकीदार' मुहिम से जुड़ते हुए किरण खेर (Kirron Kher) ने अपने Twitter एकाउंट पर एक वीडियो पोस्ट किया है और लिखा हैः 'मैं मां हूं, बहन हूं, प्यार हूं. पर राक्षसों के वध के लिए, शेर पर सवार हूं. मैं भी चौकीदार हूं.' इस तरह किरण खेर ने सोशल मीडिया पर अपने विपक्षियों को जवाब दे दिया है. किरण खेर का ये वीडियो सोशल मीडिया पर खूब वायरल हो रहा है. किरण खेर ने इस वीडियो को अपने ट्विटर और इंस्टाग्राम दोनों ही जगह पोस्ट किया है. 
बॉलीवुड एक्ट्रेस और बीजेपी सांसद किरण खेर (Kirron Kher) बॉलीवुड से लेकर राजनीति और टेलीविजन तक पर एक लोकप्रिय चेहरा है. किरण खेर को टेलीविजन पर 'इंडियाज गॉट टैलेंट' में बतौर जज देखा जा सकता है. किरण खेर को अपने बेहतरीन स्टाइल और सधी हुई एक्टिंग के लिए भी पहचाना जाता है. किरण खेर ने 1983 में पंजाबी फिल्मों से करियर की शुरुआत की थी. बॉलीवुड एक्टर अनुपम खेर किरण खेर के पति हैं.